b'\n_START_ARTICLE_\n2004 m. Rusijos prezidento rinkimai\n_START_PARAGRAPH_\n2004\xc2\xa0m. Rusijos prezidento rinkimai vyko 2004\xc2\xa0m. kovo 14 d. Tai buvo ketvirti Rusijos prezidento rinkimai \xc5\xa1alies istorijoje. Antrai kadencijai i\xc5\xa1 eil\xc4\x97s buvo i\xc5\xa1rinktas Vladimiras Putinas, gav\xc4\x99s 71,31\xc2\xa0% bals\xc5\xb3.\n_START_SECTION_\nKandidatai\n_START_PARAGRAPH_\nRinkimuose dalyvavo 6 kandidatai\xc2\xa0\xe2\x80\x93 nepriklausomas (ta\xc4\x8diau remiamas valdan\xc4\x8diosios Vieningosios Rusijos partijos) V. Putinas, Rusijos Federacijos Komunist\xc5\xb3 partijos atstovas Nikolajus Charitonovas, nepriklausomas Serg\xc4\x97jus Glazijevas, nepriklausoma Irina Chakamada, Rusijos liberal\xc5\xb3 demokrat\xc5\xb3 partijos narys Olegas Maly\xc5\xa1kinas ir Rusijos gyvenimo partijos narys Serg\xc4\x97jus Mironovas.\n_START_SECTION_\nRezultatai\n_START_PARAGRAPH_\nRinkimuose dalyvavo 68 925 785 Rusijos gyventojai. 71,31\xc2\xa0% rink\xc4\x97j\xc5\xb3 bals\xc5\xb3 gavo V. Putinas, 13,69\xc2\xa0%\xc2\xa0\xe2\x80\x93 N. Charitonovas. Visi kiti kandidatai nesurinko daugiau nei 4,5\xc2\xa0% bals\xc5\xb3.\n_START_SECTION_\nRinkim\xc5\xb3 kritika\n_START_PARAGRAPH_\nPagal Europos Parlamento steb\xc4\x97tojus \xe2\x80\x9erinkimai bendrai buvo surengti gerai, ta\xc4\x8diau juose tr\xc5\xabko pagrindini\xc5\xb3 demokratijos element\xc5\xb3\xe2\x80\x9c._NEWLINE_Nepriklausom\xc5\xb3 valstybi\xc5\xb3 sandraugos atstovai pavadino rinkimus \xe2\x80\x9elaisvais, demokrati\xc5\xa1kais ir teisingais\xe2\x80\x9c.'